མགར་བ་ལས་ཀྱི་སྤུ་གྲིའི་མངའ་གསོལ་འཕྲིན་བཅོལ་
ལས་བཞི་མྱུར་འགྲུབ་ཞེས་བྱ་བ་བཞུགས་སོ། །
༄༅། །ཨོཾ་སྭ་སྟི། རིག་སྟོང་སྤྲོས་བྲལ་ཞི་བ་ཆོས་ཀྱི་སྐུ། །རྩལ་སྣང་འགག་མེད་མཚན་རྫོགས་
ལོངས་སྤྱོད་རྫོགས། །སྣ་ཚོགས་སྒྱུ་འཕྲུལ་འཆར་བ་སྤྲུལ་བའི་སྐུ། །སྐུ་གསུམ་ཡོངས་རྫོགས་ངོ་
བོར་མངའ་གསོལ་ལོ། །དག་པ་གཉིས་ལྡན་ཡང་དག་རྫོགས་སངས་རྒྱས། །བདེན་གཉིས་དབང་
ཕྱུག་ཆགས་བྲལ་དམ་པའི་ཆོས། །རིག་གྲོལ་བརྒྱད་ལྡན་འཕགས་མཆོག་དགེ་འདུན་སྡེ། །བསླུ་
མེད་མཆོག་གསུམ་གྱི་ངོ་བོར྾྾྾། །ཁྱབ་བདག་གདོད་མའི་མགོན་པོ་ནས་བཟུང་སྟེ། །རིམ་
བྱོན་མ་ནོར་ཐར་བའི་ལམ་སྟོན་རྗེ། །དགེ་ལེགས་ཡོན་ཏན་རྒྱ་མཚོའི་གཞི་རྟེན་མཆོག །དཔལ་
ལྡན་བླ་མའི་ངོ་བོར×××། །རྒྱུད་སྡེ་བཞི་དྲུག་ཐེག་པ་རིམ་པ་དགུའི། །ཞི་ཁྲོ་ཁྲག་འཐུང་རབ་
འབྱམས་དཀྱིལ་འཁོར་ལྷ། །མཆོག་ཐུན་དངོས་གྲུབ་ཀུན་སྩོལ་དབང་གི་རྒྱལ། །ཡི་དམ་ལྷ་ཡི་ངོ་
བོར×××། །བདེ་ཆེན་ཡེ་ཤེས་རྩལ་སྣང་སྒྱུ་མའི་གར། །གནས་ཡུལ་ཞིང་སྐྱོང་རྣལ་འབྱོར་དྲོད་
མྱུར་ཞིང་། །ལྷན་སྐྱེས་བདེ་ཆེན་སྐད་ཅིག་སྩོལ་མཛོད་མ། །གནས་གསུམ་མཁའ་འགྲོའི་གཙོ་
མོར×××། །སྤྲོས་བྲལ་ཞི་ལས་བསྟན་དང་བསྟན་འཛིན་གཉེན། །མི་བསྲུན་སྲོག་གི་གཤེད་མར་
རབ་བཞེངས་པ། །ལེགས་ཉེས་སྟང་འཛིན་ལས་བཞི་ཀུན་འགྲུབ་པའི། །བརྒྱུད་གསུམ་དྲེགས་
པའི་ངོ་བོར×××། །ལྷ་ཁྱོད་སྐུ་གསུམ་མཆོག་གསུམ་རྩ་གསུམ་ལྷར། །ངོ་བོར་ངེས་པའི་སླར་ཡང་
མངའ་གསོལ་ནས། །རྩེ་གཅིག་གསོལ་མཆོད་གཡེལ་མེད་དང་བླངས་ན། །ནམ་ཡང་འབྲལ་མེད་
མགོན་སྐྱབས་དཔུང་གཉེན་མཛོད། །ལྗོངས་འདིར་ཤཱཀ་ཐུབ་རྒྱལ་ཚབ་ཨོ་རྒྱན་རྗེའི། །རང་ལུགས་
ཟབ་གཏེར་བསྟན་པ་རྒྱས་པ་དང༌། །བསྟན་འཛིན་དམ་པ་དཔལ་ལྡན་བླ་མ་ཡི། །སྐུ་ཚེ་བརྟན་
ཞིང་མཛད་འཕྲིན་གོང་འཕེལ་མཛོད། །རྣལ་འབྱོར་བདག་ཅག་མི་ནོར་འཁོར་བཅས་ཀྱི། །ནད་
གདོན་དགྲ་གྱོད་ཕས་རྒོལ་བྱད་ཕུར་ཟློག །མི་འདོད་ཟུག་རྔུ་ཆག་ཆེ་ཉམ་ང་ཞི། །འགལ་རྐྱེན་
བར་ཆད་གཡུལ་ལས་རྣམ་རྒྱལ་མཛོད། །བདག་ཅག་ཚེ་རབས་ཕྲེང་བ་ཐམས་ཅད་དུ། །བླ་མའི་
433

གྲུབ་དབང་པདྨ་རང་གྲོལ་གྱི་གསུང་རྩོམ་ཕྱོགས་བསྒྲིགས།
འབྱོར།
རྗེས་བཟུང་ཟབ་རྒྱས་གདམས་པ་ཐོབ། །ཚེ་སྲོག་འགྱུར་མེད་སྲོག་གི་ཀ་བ་ཚུགས། །ཆོས་སྲིད་
ལེགས་ཚོགས་གོང་ནས་གོང་འཕེལ་མཛོད། །ཁམས་གསུམ་སྣོད་བཅུད་སྲིད་ཞིའི་དཔལ་དང་
།ཡིད་ལ་འདོད་པའི་དངོས་པོ་ཐམས་ཅད་དང༌། །རྒྱུད་འཛིན་བུ་སློབ་ཡིད་འོང་མུ་དྲ་
སོགས། །ཆེ་བཙན་རྗེ་བློན་ཐམས་ཅད་དབང་དུ་བསྡུས། །དངོས་སམ་བརྒྱུད་ནས་གནོད་པའི་
དགྲ་དང་བགེགས། །གནོད་བྱེད་བྱད་མ་མཐོ་གནོན་ལོག་སྤྱོད་དགྲ །འབྱུང་དང་འབྱུང་འགྱུར་
ཇི་སྙེད་མཆིས་རྣམས་ཀྱི། །སྙིང་ཁྲག་དྲོན་མོ་ཧུབ་ཀྱིས་དྲོངས་ལ་སྒྲོལ། །མ་ཧཱ་གུ་རུ་བཛྲ་ཛྙཱ་ན་
ཡི་ །སྐུ་དཀྱིལ་གདན་གསུམ་ཚང་བའི་ཉིན་བྱེད་ལ། །ཉེར་འཚེ་ལོག་སྨོན་སྡིག་ཅན་ཆུ་བུར་
ཅན། །ཁྱོད་མཐུན་མི་བཟད་རླུང་གིས་བསྐྲད་པར་མཛོད། །རྒྱལ་དབང་མཚོ་སྐྱེས་རྡོ་རྗེ་ནས་
བཟུང་ནས། །བཞད་པའི་རྡོ་རྗེ་དྲིན་ཅན་བླ་མ་ཡི། །བཀའ་བསྒོས་གཡར་དམ་གཉན་པོ་ཉེར་
དགོངས་ནས། །ལས་བཞིའི་འཕྲིན་ལས་ད་ལྟར་མྱུར་འགྲུབ་མཛོད། །མདོར་ན་གསོལ་དང་མ་
གསོལ་ལས་རྣམས་ཀུན། །དགོངས་པར་མཛོད་ལ་བདག་ཅག་འཁོར་དང་བཅས། །བླ་མ་ཁྱོད་
ཡིན་ཤེས་རྒྱུད་བྱིན་གྱིས་རློབས། །ཡི་དམ་ཁྱོད་ཡིན་དངོས་གྲུབ་མ་ལུས་སྩོལ། །མཁའ་འགྲོ་ཁྱོད་
ཡིན་བདེ་ཆེན་ཡེ་ཤེས་སྦོར། །ཆོས་སྐྱོང་ཁྱོད་ཡིན་ལས་བཞིའི་ཕྲིན་ལས་སྒྲུབས། །འདི་དང་ཕྱི་
མ་བར་དོའི་གནས་སྐབས་སུ། །འབྲལ་མེད་མགོན་སྐྱབས་དཔུང་གཉེན་མཛད་པ་དང་། །ཆོས་
སྲིད་བདེ་སྐྱིད་དཔལ་གྱིས་དུས་འདའ་ཞིང༌། །ཕུན་ཚོགས་བཀྲ་ཤིས་དགེ་མཚན་འབར་བར་
མཛོད། །སྨྲས་པ། རྣམ་པར་སྣང་མཛད་དྲག་ཁྲོས་བསྟན་དགྲའི་གཤེད། །བཛྲ་མན་རྡུ་ལས་ཀྱི་སྤུ་
གྲི་ཡི། །མངའ་གསོལ་འཕྲིན་བཅོལ་ལས་བཞི་མྱུར་འགྲུབ་འདི། །སྙིང་སློབ་དར་གྲོང་དབུ་མཛད་
དེས་བསྐུར་ངོར། །བྱ་བྲལ་རིག་འཛིན་པདྨ་རང་གྲོལ་གྱིས། །ཅུད་པར་ཆེ་ཆེན་འཚམས་ཁང་
དབེན་གནས་ནས། །རྟེན་འབྲེལ་ལེགས་འགྲིག་འཚམས་སུ་སྦྱར་དགེ་ཡི། །སྐྱེས་མཆོག་ཆེན་པོའི་
འབྲལ་མེད་རྗེས་འཛིན་ཤོགག །ཅེས་ལྷ་ཅིག་རྙིང་མའི་ནོར་བུ་མགར་བ་ལས་ཀྱི་སྤུ་གྲི་ཡི་མངའ་
གསོལ་འཕྲིན་བཅོལ་འདི་ནི་ཚེ་རབས་ཀྱི་ཕྲེང་བར་སྨོན་ལམ་གྱི་མཐུའི་འབྲེལ་བ་ནང་འདྲེན་པདྨ་
ཀུན་གྲོལ་གྱིས་ནན་བསྐུལ་ལྟར་ཨ་ཇོ་སྐྱེས་མཆོག་ཆེན་པོའི་འབྲལ་མེད་བུ་བཞིན་སྐྱོང་བའི་རྣལ་
འབྱོར་བ་པདྨ་རང་གྲོལ་གྱིས་ཕུད་དུ་བྲིས་པ་དགེའོ། །
434

པའི་